Illunbe Kirol Elkartea

Illunbe Kirol Elkartea, ezagunagoa Trintxerpe izenaz, Pasaiko Trintxerpe auzoko arraun taldea da. 

1990. hamarkadaren amaiera eta XXI. mendearen hasieran puntako trainerua izatera iritsi zen. 2000. urtean Kontxako Banderan bigarren egin zuen eta 2003an Euskadiko txapelduna izan zen. TKE Ligaren hastapenetan bi denboraldi egin zituen maila gorenean. 2014tik ordea trainerua lehorrean izan du, bi urtetan izan ezik. Azken urteotan beteranoen mailan ari da eta Kantauri itsasertzeko emakume hutsezko traineru bakarra atera du. 

Instalazio eta baliabide prekarioak izan ditu beti. 2023an jakin zuen haren instalazioak eraistekotan zirela eta kluba desagertzeko arriskuan zegoela adierazi du klubak eta 2025eko irailean ia desagertzear egon zen baina buelta ematea lortu zuen. 

 Uniformea 
Elastiko zuria marra horizontal urdinarekin eta traineru urdina. Traineruak hainbat izen izan ditu: Trintxerpe, Azkuene, Paco Rabanne...

1996an uretaratu zuten Paco Rabanne izeneko trainerua eta jatorriz txintxerpetarra zen Paco Rabanne moda diseinatzaile ezaguna izan zen ekitaldian.

 Historia 
Kluba sortu aurretik Trintxerpeko traineruak aritu izan ziren noizbait Kontxako Banderan, 1949, 1959, 1961 eta 1962an hain zuzen ere, emaitza aipagarririk gabe.

Illunbe Kirol Elkarteak, 1987an sortuak, urte asko eman zituen arraunketaren goiko mailan. Lau alditan egon zen Kontxako Banderan, birritan Ohorezko Txandan.

1990an uretaratu zuen lehen aldiz trainerua baina estropada bakarra jokatu zuen. Hala ere 2006 arte urtero aritu izan zen trainerutan, bandera ugari lortuz eta Liga nagusietan postu onak eginez gainera. 1998an Kontxako Banderan hirugarren egin zuen, Ligan eta Espainiako Txapelketan bosgarren, eta gainera bost bandera irabazi zituen. 2000a ere urte bikaina izan zen Kontxako bigarren postuaz gainera Ligan seigarren bukatu baitzuen. 2003an Federazioaren Ligan egon arren Euskadiko txapeldun bihurtu zen, bai eta bere ligako 8 bandera irabazi ere.

TKE Ligan bi urte egin zituen baina 2007an ez zuenez trainerurik atera zerotik hasi behar izan zuen 2008an. 2009an KAE Ligako bigarren mailan, bi bandera irabazi zituen eta play-offa irabaziaz, KAE ligako lehen mailara igo zen. Baina, hurrengo urtean ezin izan zuen maila mantendu eta KAE 2ra bueltatu zen.

2012an KAE Ligako bigarren mailan txapeldun izan zen eta lehen mailara igo zen. 2013an 5. postuan amaitu zuen liga eta 2014an zazpigarren. Arazo ekonomikoak direla medio, hurrengo urteetan ez zuen trainerurik uretaratu txapelketa ofizialetan. Sei denboralditan kale egin ondoren 2021ean itzuli zen bi urtetarako. 2024 eta 2025ean beteranoen traineruak soilik osatu ditu.

Hamarkadetan instalazio eta baliabide prekarioekin egin izan dio aurre arraun denboraldiari. 2023an jakin zuen haren instalazioak eraistekotan zirela eta kluba desagertzeko arriskuan dagoela adierazi zuen klubak. 2025eko irailean haien instalaziotatik kanporatuak izan zirela eta muturreko egoera izanik taldea desegingo dela esan zuten eta ultimatuma bota zieten instituzioei. Urriaren amaieran Gipuzkoako Aldundiarekin, Pasaiako Udalarekin eta Pasaiako Portuarekin akordio batetara iritsi zirela adierazi zuten, eta elkarteak aurrera jarraituko zuela akordio horri esker.

 Palmaresa 

 Kontxako Bandera 
 Txapelduna (0)
 Bigarrena (1): 2000
 Hirugarrena (1): 1998
 Sailkatua (4): 1997, 1998, 2000 eta 2001

 TKE Liga 
 Txapelduna (0)
 Bigarrena (0)
 Hamargarren 2004an
 Parte hartzeak (2): 2004, 2005
 KAE Liga:
 Lehen maila (0): Bigarren 2003an eta laugarren 2006an.
 Bigarren maila (1): 2012.
 Euskal Liga (0): Bosgarren 1997 eta 1978an.

 Euskadiko Traineru Txapelketa 
 Txapelduna (1): 2003.
 Hirugarrena (1): 1998.

 Gipuzkoako Traineru Txapelketa 
 Txapelduna (0): Hirugarren 1998an.

 Gainontzeko estropadak 
 Handiak  Nerbioiko Sari Handia (0): hirugarren 2000anZarauzko Ikurrina (0): bigarrena 1997an Etxekoa  Trintxerpeko Bandera (5): 1995, 1996, 1997, 1998, 2001. Gipuzkoan  Oreretako Bandera (2): 1993, 2012.Fortuna Bandera (1): 1995.Karmen Eguneko Bandera (2): 1995, 2025.Koxtaperen Bandera (2): 1995, 2003.Hernaniko Bandera (2): 1997, 1998.Kilometroak Bandera (1): 1997.Ur-Kirolak Bandera (1): 1997.Donostiako jaitsiera (1): 1998.Mutrikuko Bandera (2): 1998, 2012Hondarribiako Promozio Bandera (1): 2003.Zarauzko Promozio Ikurrina (1): 2003.Zumaiako Ikurrina (1): 2003.Donostiarra Bandera (1): 2009.Bisiguaren Egunaren Bandera, Orion (1): 2012. Bizkaian  Erandioko Ikurrina (1): 1996.Plentziako Ikurrina (1): 1996, 2012.Abrako Erlojuaren Kontrako Bandera (1): 1998.Lekeitioko San Antolin Bandera (1): 2002.Portugaleteko Bandera (1): 2003.Petronor Bandera (1): 2003.Mundakako Bandera (2): 2009, 2012.Algortako Portuzarra Ikurrina (1): 2012. Lapurdin  Hendaiako Bandera (1): 1993.Ur Jokoren Bandera (1): 1995.Miarritzeko Bandera (1): 1996.Donibane Lohitzuneko Bandera (1): 2003. Kantabrian  Ría del Asón Bandera (2): 2002, 2012.Laredoko Bandera (1): 2003.Santanderko Bandera (1): 2012.Castro Urdialesko Bandera (1): 2012. Asturiasen  Gozón Udaleko Bandera (1): 2012.

 Trainerillak 
 1 Zarauzko trainerilla estropadak: 1965.

 Batelak 
 1 Euskadiko Batel Txapelketa: 1998.
 2 Gipuzkoako Batel Txapelketa: 1998 eta 2002

 Azken denboraldiak 
 TKE 2   KAE 1 5   KAE 2 6  2022 barne.
 Urtea  Liga  Kontxa 2003  Federazio Liga, 2.a (p.o. 10px) - 2004  TKE Liga, 10.a - 2005  TKE Liga, 12.a (p.o. 10px) - 2006  KAE 1 Liga, 4.a - 2007  ez - 2008  KAE 2 Liga, 3.a - 2009  KAE 2 Liga, 2.a (p.o. 10px) - 2010  KAE 1 Liga, 12.a (10px) - 2011  KAE 2 Liga, 5.a - 2012  KAE 2 Liga, 1.a (10px) - 2013  KAE 1 Liga, 5.a - 2014  KAE 1 Liga, 7.a - 2015-2020  ez - 2021  KAE 2 Liga, 10.a - 2022  KAE 2 Liga, 9.a - 2023  ez 
 (p.o.) play-offak

 Beteranoak 

2024an beteranoen trainerua atera zuen. Gipuzkoako txapelketan hirugarren egin zuen eta Euskadikoan txapeldunordea izan zen.

 Euskadiko Traineru Txapelketa (0): bigarren 2024an.
 Gipuzkoako Traineru Txapelketa (0): hirugarren 2024an.

Ligan ez zuten ordea parte hartu. 2025ean "A Ligan" arituko dira.

2024ean bertan emakumez soilik osaturiko beteranoen traineruaren proiektua sortu zuen Olatz Hermo arraunlariak. 2025ean ABE Ligan eman zuten izena eta traineru mixtoekin lehiatzen hasi ziren, "B ligan". Euskal Herriko eta Kantabriako emakume hutsezko traineru bakarra da.

 A Ligan 
 Urtea  ABE Liga  Euskadiko txap. 2025 7.a  4.a
 B Ligan 
 Urtea  ABE Liga 2025 8.a

 Erreferentziak 

 Kanpo estekak 
  Illunbe-Trintxerpe arraun elkarteko webgunea
  1998. urteko Kontxako sailkapena
  2000. urteko Kontxako sailkapena

Kategoria:Gipuzkoako arraun taldeak
Kategoria:Pasaiako kirola
Kategoria:Trintxerpe